cyanic-selkie/wikianc huggingface dataset:
Samsung Galaxy A8/A8+ (2018)
Samsung Galaxy A8 (2018) (A530F — A530F/DS), անդրոիդ օպերացիոն համակարգով աշխատող սմարթֆոն, Սամսունգ ընկերության Galaxy A սերիայի ութերորդ սերունդը ։ Սմարթֆոնի արտադրման և թողարկման մասին հայրտարավել  էր դեռևս 2017 թվականի դեկտեմբերին,  սակայն  պաշտոնական թողարկումը  եղել է  2018  թվականի  հունվարի 6-ին։  Հասանելի է սև, մոխրագույն, ոսկեգույն և կապույտ գույներոով ։
Galaxy A8 2018 աշխատում է AndroidՕպերացիոն համակարգ օպերացիոն համակարգիAndroid Nougat7.1.1  Nougatտարբերակովայն ունի 5.6 դյուրմ Galaxy A8 և 6 դյուրմ Galaxy A8+16 միլիոն գույն1080 x 2220 պիքսելSuper AMOLEDէկրան։ Սմարթֆոնը հագեցած է ExynosExynos 7885 OctaՄշակիչպրոցեսորով 2x2.2 GHz Cortex-A73 և 6x1.6 GHz Cortex-A53  ճարտարապետությամբ, MaliG71 գրաֆիկական պրոցեսորով,  սարքը ունի 4 ԳիգաբայթԳԲ օպերատիվ հիշողություն և 32/64 ԳԲ  ներքին  հիշողություն, նաև ունի microSDքարտի օգտագործման հնարավորություն բարձրացնելով մինչև 256Գիգաբայթ Գբ որի համար նախատեսված դաշտը կարելի է օգտագործել նաև, որպես երկրորդ Nano-sim քարտի դաշտ։ Սմարթֆոնը ունի ոչ շարժական ուժակուտակիչ, 3000 Ամպեր չափման միավոր)միլիամպերGalaxy A8և 3500  միլիամպեր Galaxy A8+։ Սմարթֆոնը ներառում է ip68 Sid ջրից և փոշուց պաշտպանման համակարգ։ Այն կարելի է  օգտագործել մինչև 1,5 մետր խորությունում՝  30 րոպե Սմարթֆոնը նաև հագեցած է Samsung Pay վճարման համակարգով։ Galaxy A8 տարբերակը ունի մեկ հետին  16 մեգապիքսել,  f/1.7 տեսախցիկ  և մեկ առջևի  տեսախցիկ  16 և 8 մեգապիքսել, f1.9իսկ Galaxy A8+ ունի երկու  հետին 16  մեգապիքսել տեսախցիկ  և  երկու առջևի տեսախցիկ Cite newsurl=http:www.androidauthority.comsamsung-galaxy-a8-plus-2018-specs-features-824392title=Samsung Galaxy A8 and A8 Plus2018specs: Infinity Display and a dual selfie cameradate=2017-12-19newspaper=Android Authoritylanguage=enUSaccess-date=2018-01-02 Հիմնական տեսախցիկից  ներքև  տեղադրված է  մատնահետքի սկաները։
Արտաքին հղումներ
Կատեգորիա:Սմարթֆոններ Կատեգորիա:Սամսունգ
Մոլլի Սթերլինգ
Մոլլի Սթերլինգ (Molly Sterling, ), իռլանդացի երգչուհի և երգահան, ով ներկայացնելու է Իռլանդիան Եվրատեսիլ 2015 երգի մրցույթում ։
Կյանքը և կարիերան
Մոլլի Սթերլինգը ծնվել է իռլանդական Պակոն գյուղում, այնուհետև տեղափոխվել է Դուբլին՝ ուսումը շարունակելու ։
Նա Իռլանդիայում հայտնի դարձավ հաղթելով Tipp Teen Idol մրցույթը 2011-ի նոյեմբերին։ Նա ստացավ փոփ-արտիստի ձայնագրման մրցանակ ։ Երգչուհին 2012-ին "Քիկենի" երաժշտական փառատոնում ստացավ 2-րդ հորիզոնականը՝ որպես մենակատար աղջիկ ։ Նա զբաղեցրեց նաև 2-րդ հորիզոնականը TV3-ի All Ireland Schools’ տաղանդ բացահայտող մրցույթում 2014-ի մայիսին և այնուհետև՝ 2014-ի նոյեմբերին, ձայնագրեց իր առաջին մինի-ալբոմը, որը կոչվում է "Strands of Heart" : 2015-ի փետրվարի 27-ին նա ընտրվեց, որպես Իռլանդիակի ներկայացուցիչ Եվրատեսիլ 2015 երգի մրցույթում իր "Playing with Numbers" (Թվերի հետ խաղալով) երգով։
Ծանոթագրություններ
Կատեգորիա:Եվրատեսիլ 2015 երգի մրցույթ Կատեգորիա:21-րդ դարի երգչուհիներ
Ազգանուշ
Ազգանուշ, հայկական իգական անուն։ Կազմված է հայերեն ազգ և անոյշ բառերից։ Հիշատակված է Խորհրդային Հայաստան թերթի 1935 թվականի հոկտեմբերի 14-ի համարում ։
Ծանոթագրություններ
Կատեգորիա:Հայկական իգական անձնանուններ
Կովրիժկա
Կովրիժկա, մեղրաբլիթների խմորից փոքր չափսերով՝ երկարությունը 1-1,5 մ, լայնությունը 1 մ, իսկ բարձրությունը 6-10 սմ չափսերով արտադրություն։ Կովրիժկան կշռում է փութի երբեմն ավելի շատ։ Ճանաչված է ռուսական խոհանոցում։ Կովրիժկա բառը գալիս է կովրիկա բառից, որը նշանակում է պինդ հաց։
Պատմություն
Կովրիժկա բառը տարբեր աղբյուրներ անդրադարձել են XIII-XV դարերում։
Բաղադրությունը
Կովրիժկայի հիմնական բաղադրամասերն են՝ ալյուր, մեղր, չամիչ, ընկույզ և շաքարավազ։
Հաճախ այն անվանում են պասեղեն, քանի որ թույլատրվում է ուտել պահքերի օրերին և բավականին աղքատիկ սնունդում։ Այսպիսի ուտեստը իսկական քաղցրավենիք է։
Ծանոթագրություններ
Կատեգորիա:Քաղցրավենիք
Հնաբերդ (Արարատի մարզ)
Հնաբերդ (նախկին անվանումը` Թոփրախկալա), գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 5 կմ հյուսիս-արևելք։ Հնաբերդ է վերանվանվել 1949 թվականի դեկտեմբերի 1-ին ։
Պատմություն
Գյուղը հիմնադրվել է 1831 թվականին։ Նախկինում ունեցել է Գուրպանթեփե, Թորփախկալա, Թորփաղկալա, Կուրբանթափա, անվանումները։ Հնաբերդ է վերանվանվել 1949 թվականին։ Գյուղը գտնվում է Արարատյան դաշտում` Արաքս գետի հովտում։ Ծովի մակարդակից ունի 875 մ բարձրություն։
Կլիմա
Ունի արտեզյան աղբյուրներ։
Բնակչություն
Ըստ ՀՀ 2011 թ. մարդահամարի արդյունքների` Հնաբերդի մշտական բնակչությունը կազմել է 611, առկա բնակչությունը` 589 մարդ ։ Մինչև 1918-1920 թթ. եղել է բացառապես ադրբեջանաբնակ, այնուհետ ունեցել խառը հայ-ադրբեջանական բնակչություն ։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Լը Պլա
Լը Պլա (Le Pla), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կերիգյու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09230։
Բնակչություն
Համայնքի բնակչությունը 2008 թվականին կազմում էր 67 մարդ։
Տնտեսություն
2007 թվականի տվյալներով 48 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 15-ը անգործունակ (ակտիվության ցուցանիշը 68,8 %, 1999 թվականին եղել է՝ 80,9 %)։ 33 աշխատունակ բնակիչներից 33-ը աշխատում էին (15 տղամարդ և 18 կին), անաշխատանք մարդիկ չկային։ 15 անգործունակ մարդկանցից 1-ը աշակերտներ կամ ուսանողներ են, 6-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սան Դեզիդերիու
Սան Դեզիդերիու (São Desidério), համայնք Բրազիլիայում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Բառեյրաս գավառի կազմի մեջ։ Բնակչությունը կազմում է 27 513 մարդ՝ 2009 թվականի տվյալներով։ Գրավում է 14 819,585 կմ2 տարածք։ Բնակչության խտությունը՝ 1,3 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Նեբրովթ (քանդակ)
«Նեբրովթ» (נמרוד), քարե արձան՝ ստեղծված իսրայելցի քանդակագործ Իցհակ Դանցիգերի կողմից 1939 թվականին։ Նեբրովթի արձանը կերտված է նուբիական ավազաքարից, այն համարվում է իսրայելական արվեստի պատմության կարևորագույն ստեղծագործություններից մեկը, ինչպես նաև «քանանեական շարժման» ներկայացուցիչների ստեղծագործության լավագույն օրինակ ։
Նկարագրություն
95 սմ բարձրությամբ և 33 սմ լայնությամբ արձանը պատրաստված է կարմիր երանգի ավազաքարից։ Արձանի անվանումը կապված է Հնգամատյանի հերոս, Մերձավոր Արևելքի աքքադական ավանդույթների և լեգենդների ռազմիկ, որսորդ և թագավոր (Նիմրուդ քաղաքի անվանահայր) Նեբրովթի անվան հետ։ «Խուշը ծնեց նաև Նեբրովթին ... Նա Աստծո առաջ ուժեղ որսորդ էր»։ Հրեական մշակույթում Նեբրովթը անձնավորում է քանանացի տարփալից և խռովարար (Նեբրովթ անունը ծագել է հին եբրայերեն — «נִמְרוֹד», ռուսերեն - «ապստամբ») որսորդի կերպարը, որում մարմնավորված է Աստծո և Աբրահամի նկատմամբ դիմակայությունը։
Քանդակագործի մտահղացմամբ Նեբրովթը պատկերված է մերկ։ Նա թլպատված չէ, նրա չռված աչքերը բիբեր չունեն, քիթը տափակ է, ինչպես բոլոր աֆրիկյան արձաններինը, ունի բարեկազմ մարմին, ուսին նստած է որսորդական բազեն։ Նեբրովթի ազդրի վրա փորագրված է թռչնի շրջված պատկերից մի հատված։ Նա թիկունքում պահել է յուրահատուկ թուր, բայց ձեռքով բռնելու ձևն անսովոր է։ Քանդակի դիզայնից երևում է հին եգիպտական կերպարվեստի ազդեցությունը։ Այդ ազդեցությունն ընդգծվում է Նեբրովթի ուսի վրա քանդակված բազեի պատկերով՝ կապված փարավոնների պատկերագրության հետ, հատկապես Հորի պատկերով, որը հին եգիպտացիների կողմից ընկալվում էր որպես իշխանության շնորհման խորհրդանիշ։
Ակնհայտ է նաև ասորական, բաբելոնական և հին հունական կերպարվեստների ուղղությունների ազդեցությունը։ Իսրայելցի արվեստագետ Սմադար Տիրոշը Նեբրովթի արձանը բնութագրել է որպես քանդակային ստեղծագործություն, որը համատեղում է արևելքի և արևմուտքի ուղղությունները։
Քանդակի պատմություն
Նախնական տարբերակում Նեբրովթի քանդակը նախատեսված էր Երուսաղեմի հրեական համալսարանի խորաքանդակային պատի համար։ Քանդակի համար որպես բնատիպար ընտրվել էր Դանցիգերի կրտսեր եղբայրը ։ Ռիխարդ Կաուֆմանի նախագծով կառուցված շենքի հարթաքանդակային պատի կենտրոնում պետք է լիներ որսորդ Նեբրովթի քանդակային պատկերը։ Այնուամենայնիվ այդ ժամանակահատվածում հարթաքանդակային արձանի պատրաստման հրամանը չեղյալ համարվեց՝ աստվածաշնչյան Նեբրովթի պատկերը համարելով սադրիչ (անպարկեշտ)։
Դանցիգերի վկայությամբ, նրա ընկերը՝ համալսարանի ղեկավարներից հնագետ Ելիզար Լիպա Սուկենիկը, իրեն խնդրել էր Նեբրովթի քանդակային պատկերը չներառել հարթաքանդակային պատի կոմպոզիցիայի մեջ։ «Այսօր շատ դժվար է հին հրեական արժեքներ գտնել, Դանցիգերը հիշեցնում է Սուկենիկի խոսքերը «ամբողջը համարվում է հելլենիստական, բյուզանդական և հռոմեական։ Ես կպատասխանեմ ձեզ, հրեաները նույնն են մնացել, նրանք միշտ հարցնում են, ինչու»։ Սուկենիկը չներեց Դանցիգերին և հաշտվեց նրա հետ միայն մի քանի տարի անց Բրիտանական թանգարանում, Էրեց-Իսրայելին նվիրված հնագիտական ցուցահանդեսում ։
Արդեն նախապատրաստական աշխատանքային էսքիզներում արտահայտվեց ապագա քանդակի էքսպրեսիոնիստական բնույթը։ Դանցիգերն արձանը քանդակել էր նուբիական կարմիր ավազաքարից, որը բերվել էր Պետրայից (Հորդանան) «Մեռյալ ծովի գործարաններում» աշխատող արաբների կողմից։ Բանվորների կողմից բերված քարը սովորաբար օգտագործվում է որպես ջրաղացքար, բայց Դանցիգերը փոխեց դրա նշանակությունը։ «Իսրայելի արվեստի պատմությունը» գիրքը հաստատում է, որ արձանը ստեղծվել է Դանցիգերի  «առաջին քարի» հիշատակին, որն ավերվել էր մոլեռանդ կրոնականի կողմից, այն գտնվել էր «Դանցիգեր» հիվանդանոցի բակում, որտեղ մի ժամանակ տեղակայված էր քանդակագործի արվեստանոցը։ Բացի «Նեբրովթից», բերված քարից ստեղծվել է «Շաբազիա» քանդակը (שבזיה) :
Առաջին անգամ արձանը ցուցադրվել է «Էրեց-Իսրայելի նկարիչների խմբի ցուցահանդեսում», որը կայացել է Թել-Ավիվում «Գաբիմա» թատրոնում 20-րդ դարի 40-ական թվականների սկզբին ։ Ցուցահանդեսից հետո արձանը և նրա հեղինակին շատ քննադատեցին և Դանցիգերը ասաց, որ որոշ քննադատներ «Նեբրովթին» համեմատեցին կուռքի հետ, մյուսները այդ քանդակի կերպարում տեսնում էին հրեական ազգի նոր ներկայացուցչին։ Աշխատանքին յուրօրինակության և նորարության բարձր գնահատական տրվեց Դանցիգեր ընտանիքի բարեկամ Հաիմ Համզուի կողմից հրատարակվող Հաարեց թերթում տպագրված հոդվածում։ Համզուն գրում էր, «Թվում է, թե քարի ձևն է պայմանավորում պատկերի հարթ կուրծքը։ Դժվար է պատկերացնել որսորդ Նեբրովթին, դաշտերի և անտառների մարդուն թոքախտավոր։ Այնուամենայնիվ քանդակի նախնական պատկերը և ընդհանուր արտաքին տեսքը վկայում են նկարչի տաղանդի մասին» ։
Թել Ավիվի Բեն Իեհուդա փողոցում գտնվող «Իսրայել» պատկերասրահում ցուցադրվող Նեբրովթի արձանը մեծ հաջողություն է վայելում երիտասարդության շրջանում։ Դանցիգերի ավագ քույրը Եվա Մագնեսը պատմելով երիտասարդության շրջանում արձանի ժողովրդականության մասին օրինակ էր բերում երիտասարդ կանանց վարքագիծը, որոնք «իրենց շուրթերը հպելով ցուցափեղկի ապակուն կարծես թե համբուրում էին արձանը» ։
20-րդ դարի 80-90-ական թվականներին Նեբրովթի խորհրդավոր կերպարի շուրջը մեկնաբանություններ էին պտտվում, փորձելով «Նեբրովթի թեման» կապել հրեական ազգայնականության հետ։ Ադամ Բարուխը (եբր.) «Մաարիվ» թերթում գրում է «Ինչպես կարելի է Իցահակ Դանցիգերի «Նեբրովթ» արձանը կապել հրեական մոդեռնիզմի հետ, միթե  «Նեբրովթը» չի համարվում կռապաշտական, էրոտիկ, պարզունակ, առանձնակի և ֆանտաստիկ ստեղծագործություն, այն դեպքում, երբ մարդասիրական էթիկայի միջազգային ինտեգրացիան գեղագիտության մեջ կարող է շատ արագ տեղի ունենալ։ Ինչու է լոկալ մոդեռնիզմը իր վրա վերցրել հենց «Նեբրովթին»։ Այն իսրայելական արվեստի առեղծվածներից (հակասություններից) մեկն է» :
«Ագրիպասը ընդդեմ Նեբրովթի» հոդվածում (1988) Սառա Բրեյթբերգ-Սեմելը ուսումնասիրել է Դանցիգերի քանդակի առնչությամբ արվեստագիտության կանոնական հայացքների համակարգը, որը  ներկայացվել է որպես  ազգայնականության բացառիկ արտահայտություն։ Որպես այլընտրանք առաջարկվեց ավելի արժանի և հրեաների վստահությունը վայելող նկարիչ Արիե Արոխի «Ագրիպպաս փողոցը» նկարը։
Նեբրովթի արձանի կանոնական կարգավիճակը միանշանակ չի ընկալվում։ Նախ տարբեր հրապարակումներում ընդգծվում է այն փաստը, որ արձանը ստեղծվել է «նուբիական» քարից։ Բացի այդ արձանի ցուցադրությունը Իսրայելի թանգարանում, որն այն ձեռք էր բերել ութսունականների սկզբին, համարյա մի ամբողջ տասնամյակ ցուցադրվել էր պատվանդանին, որը խաբեություն է եղել։ 1991 թվականին արձանը ցուցադրվել է Իսրայելի թանգարանի ցուցահանդեսում «Ոլորապտույտ ճանապարհներ» անվան տակ։ Ցուցահանդեսում, որը վարում էր Սարիտ Շապիրոն (שרית שפירא), արձանը տեղադրվել էր հատակի մակարդակին, փայտե հարթակի վրա։ Հատակին տեղադրված արձանը նորից դարձավ սովորական որսորդի և երկրային մարդու պատկեր ։
Քանդակի կրկնօրինակներ
1981 թվականին Իսրայելի թանգարանը քանդակագործի այրի Սոնա Դանցիգերից ձեռք բերեց արձանի քարից պատրաստված բնօրինակը։ Կենդանության օրոք Դանցիգերը օգտվելով հեղինակային իրավունքից, իր ընտանիքի համար պատրաստեց արձանի ութ բրոնզաձույլ կրկնօրինակներ։ Իններորդ կեղծված կրկնօրինակը աճուրդով վաճառվել է 2001 թվականի հոկտեմբերին «Սոթբիս»-ում։ Դրա պատրաստողները ձուլարաններից մեկի վարպետներն էին, ովքեր արտոնագիր ունեին հայտնի քանդակագործական աշխատանքների կրկնօրինակների պատրաստման համար։ Առնոլդ Դրուկի կողմից 22 հազար դոլարով ձեռք բերված կրկնօրինակը հետագայում աճուրդի հանվեց։ Սոնա  Դանցիգերի  միջամտության շնորհիվ կրկնօրինակը հանվեց աճուրդից, իսկ հետագայում դատարանի որոշմամբ ոչնչացվեց ։
«Նեբրովթի» թեման իսրայելական արվեստում
Իննսունական թվականներին սկսվեց «Նեբրովթի» իմաստի վերանայման գործընթացը։ 1989 թվականին Իսրայելի փառատոնի համար Էլդադ Զիվը պլակատ պատրաստեց «Նեբրովթը գեյ է» անվանումով, որի վրա տեղադրեց Նեբրովթի արձանի վարդագույն լուսանկարը։ Բացի այդ Զիվը պիես է գրել «Կամերային թատրոնի » համար, որի բովանդակությունը պատմում է «Նեբրովթի» արձանի և «քանանական  շարժման» ներկայացուցիչների մասին։ Նեբրովթի արձանի թեմայի և իմաստի վերանայման ևս մեկ փորձ կատարվեց 1996 թվականի մարտին, Իսրայելի թանգարանի կողմից կազմակերպված խմբակային ցուցահանդեսում, որտեղ ցուցադրվեց այդ արձանի ազդեցությունը իսրայելական արվեստի վրա։ Ցուցահանդեսում ներկայացվեցին Իեքյել Շեմի, Շալոմ Սաբի և Շոշաննա Հեյմանի ստեղծագործությունները, որոնց ստեղծման ընթացքում դրանք թեմատիկորեն կապված էին «Նեբրովթի» հետ ։
Եվ վերջապես, 21-րդ դարի առաջին տասնամյակում հայտնվեց Ադի Նեսի լուսանկարչական աշխատանքը, որի վրա պատկերված էր արևելյան պատանին, թռչնի խրտվիլակը ուսին։ Իսրայելցի արվեստագետների առաջարկով լուսանկարը ստացել է «Նեբրովթ» անվանումը։ Նկարչուհի Էֆրատ Հալնորի «Նեբրովթը դիտորդների աչքերով» (2002) աշխատանքում, «Նեբրովթի» կերպարը ներկայացված է կանոնական կարգավիճակի քննադատության լույսի ներքո, համադրելով  փոփ արվեստը  «Բեցալելի դպրոցի» արվեստի հետ։
2004 թվականին Դրորա Դոմինին «Գիվոն» պատկերասրահում ցուցադրեց մետաղյա թիթեղներից պատրաստված իր աշխատանքների շարքը, որտեղ Նեբրովթը ներկայացված էր, որպես խրտվիլակ և երիտասարդ, ով ունի սեքսուալ խնդիրներ։
2007 թվականին նկարչուհի Օրա Ռեուվենը ներկայացրեց իր յուղաներկ գեղանկարչական աշխատանքները «Նեբրովթ և» անվանումով։ Դա միջին տարիքի մերկ նկարչուհու ինքնանկար էր, գեր և թոռոմած մարմնով (ի հակադրություն Նեբրովթի փխրուն մարմնի)։ Օրա Ռեուվենը ֆեմինիստական դիրքով կանգնած է Նեբրովթի դիմաց, ինչը կարծես ցուցադրում է ժամանակի ընթացքով պայմանավորված ֆիզիկական ծերացման և պատրանքային առասպելական արիության հակադրությամբ ։
2011 թվականի հոկտեմբերին Երուսաղեմի նկարիչների տանը բացվեց «Նոր Նեբրովթներ» ցուցահանդեսը, որը ղեկավարում էր Գիդոն Էֆրատը։ Ցուցահանդեսի նպատակն էր ուսումնասիրել «Նեբրովթի» արձանի պատկերների ուղղակի և անուղղակի կիրառությունը իսրայելական արվեստում, սկսած 20-րդ դարի 50-ական թվականներից մինչև մեր օրերը։
Աղբյուրներ
Կատեգորիա:1939 քանդակներ Կատեգորիա:Քարե քանդակներ Կատեգորիա:Իսրայելի քանդակներ Կատեգորիա:Իսրայելի թանգարանի հավաքածուի քանդակներ
Amsterdam Airlines
Amsterdam Airlines ընկերությունը հոլանդական Սկիպհոլ օդանավակայանն սպասարկող բազաին ավիաընկերությունն է ։ Ավիաընկերությունը հիմնականում համագործակցում է տուրիստական գործակալությունների հետ, չարտերային թռիչքներով ուղևորություններ դեպի Թուրքիա և Մարոկկո, ինչպես նաև ապահովում է սկանդինավյան զինզառայողների տեղափոխումը Աֆղանստան և իրականացնում թռիչքներ այլ ավիաընկերությունների համար։
Պատմություն
Ավիաընկերությունը հիմնադրվել է 2008 թվականին ։ Aamsterdam Airlines- ը նախատեսում էր իրականացնել թռիչքներ հոլանդական տուրօպերատորների համար՝  Airbus A320-200 կամ Boeing 757-200 ինքնաթիռներով 2008 թվականի օգոստոսին Amsterdam Airlines ընկերությունը թռիք իրականացնելու համար արտոնագիր ստացավ ։ 2009 թվականին ընլերությունը փոխեց իր տարբերանշանը ։ 2011 թվականին ընկերությունը սնանկ ճանաչվեց, որպեսզի ստանար դրամական օգնություն ։ Աշխատակիցները հոկտեմբեր ամսվա համար աշխատավարձ չէին ստացել, իսկ ընկերությունը փրկելու նպատակով ղեկավարությունը որոշեց դիմել տեղի իշխանություններին՝ սնանկ ճանաչելու նպատակով   ։
Պատկերասրահ
Airbus A320(PH-AAX,PH-AAY,PH-AAZ)
Ծանոթագրություններ
Կատեգորիա:Հոլանդական ավիաուղիներ
Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ
'''Սանկտ Պետերբուրգի աշխատանքի կարմիր դրոշի շքանշանակիր Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ''' (Санкт-Петербу́ргский ордена Трудово́го Кра́сного Зна́мени госуда́рственный академи́ческий институ́т жи́вописи, скульпту́ры и архитекту́ры и́мени И. Е. Ре́пина), Ռուսաստանի ամենահին և խոշորագույն գեղարվեստի ուսումնական հաստատություն, որի արմատները գալիս են Գեղարվեստի կայսերական ակադեմիայից։ Հիմնադրվել է 1757 թվականին ։ Մոսկվայի Վ. Ի. Սուրիկովի անվան գեղարվեստի պետական ակադեմիական ինստիտուտի հետ միասին մտնում է Ռուսաստանի գեղարվեստի ակադեմիայի կազմում։ 2015 թվականից ինստիտուտը գտնվում է Ռուսաստանի Դաշնության մշակույթի նախարարության ներքո ։
Արտաքին հղումներ
Կատեգորիա:1757 հիմնադրումներ Կատեգորիա:Ռուսաստանի արվեստի դպրոցներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Անտոնինա Միլյուկովա
Պյոտր Չայկովսկու կինը ։
Կենսագրություն
Ծնվել է 1848 թվականի հունիսի 23-ին ազնվական ընտանիքում, որտեղ բացի նրանից կային իր երկու եղբայրները՝ Ալեքսանդրը և Միխայիլը, ինչպես նաև քույրը՝ Ելիզավետան։ Երբ նա փոքր էր, իր մայրը՝ Օլգա Նիկանորովնան, լքել է ամուսնուն և երեխաներին՝ իր հետ վերցնելով միայն կրտսեր դստերը՝ Անտոնինային։
Անտոնինան դաստիարակություն է ստացել մասնավոր պանսիոնում, ինչպես նաև հոր՝ Մոսկվայից ոչ հեռու գտնվող Կլինյան վարչաշրջանի կալվածքում։ 1865 թվականին նա ավարտել է Մոսկվայի Ելիզավետինյան համալսարանը և 1873 թվականին ընդունվել է Մոսկվայի կոնսերվատորիա Էդուարդ Լանգերի դաշնամուրի և տեսության բաժին ։ Ուսումը կոնսերվատորիայում դադարեցրել է անհայտ պատճառներով։
Անտոնինա Միլյուկովայի և Չայկովսկու հանդիպումը կայացել է Մոսկվայում 1872 թվականի մայիսին, երբ Չայկովսկին հյուրընկալվել էր Անտոնինայի եղբոր՝ Ալեքսանդրի տանը։ Հինգ տարվա ոչ հեշտ հարաբերություններից հետո Չայկովսկու և Միլյուկովայի պսակադրությունը կայացել է 1877 թվականի հուլիսի 6 (18)-ին Մոսկվայի Մալայա Նիկիտսկայա փողոցի վրա գտնվող Սուրբ Գեորգիի եկեղեցում։ Հարսանիքին ներկա էին միայն երկու վկաներ՝ Չայկովսկու եղբյարը՝ Անատոլին և նրա նախկին աշակերտը՝ ջութակահար Իոսիֆ Կոտեկը։ Բոլոր մնացած հարազատներին նրանք տեղեկացրել են ամուսնության մասին միայն դրանից հետո։
Սակայն երգահանի միասեռական լինելը դարձել է պատճառն այն բանի, որ նրանք մի քանի շաբաթ անց բաժանվել են ։ Կախված տարբեր պատճառներից՝ ամուսինները այդպես էլ երբևէ չեն ամուսնալուծվել, սակայն ապրել են առանձին․ նրանց ամուսնությունը մնացել է միայն թղթի վրա ։
Մահացել է Սանկտ Պետերբուրգին մոտ գտնվող շրջաններից մեկում 1917 թվականի փետրվարի 16-ին (նոր ոճով՝ մարտի 1-ին)` Չայկովսկու մահից 24 տարի անց։ Նրա մահից հետո Անտոնինան հիշողություններ է գրել իրենց ամուսնության մասին, որոնք տպագրվել են 1894 թվականին և վերահրատարակվել են 1913 թվականին, սակայն երբեք լայն տարածում չեն գտել ։
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Ռուս երաժիշտներ Կատեգորիա:Կոմպոզիտորներ այբբենական կարգով Կատեգորիա:Ռուս կոմպոզիտորներ Կատեգորիա:Ռուս դաշնակահարներ
Լը Պոր (Արյեժի գավառ)
Լը Պոր (Le Port), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Մասսա կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09231։
Բնակչություն
Համայնքի բնակչությունը 2008 թվականին կազմում էր 204 մարդ։
Տնտեսություն
2007 թվականի տվյալներով 134 աշխատունակ տարիքի մարդկանցից (15-64 տարեկան) 86-ը տնտեսապես ակտիվ էին, 48-ը անգործունակ (ակտիվության ցուցանիշը 64,2 %, 1999 թվականին եղել է՝ 50,0 %)։ 86 աշխատունակ բնակիչներից 70-ը աշխատում էին (37 տղամարդ և 33 կին), անաշխատանք էին 16-ը (6 տղամարդ և 10 կին)։ 48 անգործունակ մարդկանցից 8-ը աշակերտներ կամ ուսանողներ են, 21-ը թոշակառու, 19-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մարտին Ալոյան
Մարտին Գուրգենի Ալոյան, խորհրդային հայ դերասան։ ԼՂՀ վաստակավոր արտիստ (2014)
Կենսագրություն
Մարտին Ալոյանը ծնվել է 1957 թվականի մարտի 6-ին Ստեփանակերտ քաղաքում։ 1975 թվականից՝ Ստեփանակերտի դրամատիկական թատրոնի դերասան։ Մասնակցել է Արցախյան պատերազմին։ Մարտական առաջադրանք կատարելիս վիրավորվել է ։
Ծանոթագրություններ
Կատեգորիա:Հայ դերասաններ Կատեգորիա:Խորհրդային դերասաններ Կատեգորիա:Գարեգին Նժդեհ մեդալակիրներ
Ազգատիկին
Ազգատիկին, հայկական իգական անուն։ Կազմված է հայերեն ազգ և տիկին բառերից ։ Հիշատակված է Վայոց ձորի Գլաձոր վանքում 1334 թվականին գրված մի Ավետարանում ։
Ծանոթագրություններ
Կատեգորիա:Հայկական իգական անձնանուններ
Ջեսիկա Քոքս
Ջեսիկա Քոքս (Jessica Cox, ), ֆիլիպինյան ծագմամբ ամերիկացի, որը ծնվել է բացառիկ բնածին արատով՝ առանց երկու ձեռքերի ։ Հայտնի է որպես աշխարհում առանց ձեռքերի առաջին մարդը, որը ստացել է օդաչուի արտոնագիր և թեկվոնդոյի սև գոտի։
Սեմյոն Բուդյոննի
Սեմյոն Միխայլովիչ Բուդյոննի (Семён Михайлович Будённый, ), խորհրդային զորահրամանատար, ԽՍՀՄ առաջին մարշալներից մեկը, Խորհրդային միության եռակի հերոս, Գեորգիևյան խաչի լրիվ ասպետ։ Ռուսաստանի քաղաքացիական պատերազմի տարիներին ղեկավարել է ԲԳԿՀ 1-ին հեծելազորային բանակի հրամանատարը։
1932 թվականին ավարտել է Մ. Ֆրունզեի անվան ռազմական ակադեմիան։ Որպես Հարավ-Արևմտյան (1941 թվականի հունիս-սեպտեմբեր), ապա Հյուսիսային-Կովկասյան (1942 թվականի մայիս-սեպտեմբեր) ռազմաճակատների, ապա ԽՄ հեծելազորային զորքերի հրամանատար մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ Ետպատերազմյան տարիներին ղեկավար աշխատանք է վարել ԽՍՀՄ պաշտպանության, այնուհետև գյուղատնտեսության մինիստրություններում։ Բազմիցս ընտրվել է ԽՍՀՄ պետական կառավարական և կուսակցական ղեկավար մարմիններում։
Ջեսիկա Քոքս
Կենսագրություն
2005 թվականին Քոքսն ավարտել է Արիզոնայի համալսարանը՝ ստանալով հոգեբանության մասնագետի որակավորում և նույն տարում սկսել է սովորել օդաչուի մասնագիտությունը։ 2008 թվականի հոկտեմբերի 10-ին նա արտոնագիր է ստացել կառավարելու 1946 թվականի նմուշի թեթև մոնոպլան և դարձել է աշխարհում առանց ձեռքերի առաջին օդաչուն։ Ուսուցումը տևել է 3 տարի՝ սովորական 6 ամսվա փոխարեն, որի ընթացքում Քոքսը կատարել է 89 ժամ թռիչք ։ Այդ հաջողությունից հետո Քոքսը դարձել է մոտիվատոր բանախոս և հանդես է գալիս ԱՄՆ-ից դուրս ։
2014 թվականին Քոքսը հաղթահարել է ԱՄՆ-ի ամենահայտնի հեծանվային մրցույթի (El Tour de Tucson) քառասուն մղոն (64,4 կմ) հատվածը ։
Սեմյոն Բուդյոննի
Լինելով Իոսիֆ Ստալինի քաղաքական դաշնակիցը, Բուդյոննին 1941 թվականին, երբ Ֆաշիստական Գերմանիան լայնամասշտաբ հարձակում սկսեց Խորհրդային Միության դեմ, ծառայության մեջ գտնվող երկու ամենատարեց հրամանատարներից մեկն էր, սակայն գործողությունների առաջին իսկ փուլերում ձախողելով ինքնապաշտպանական մարտերը (զրահատեխնիկայի դեմ մարտնչելով ժամանակավրեպ հեծելազորով), որը դարձավ 100 հազարավոր զոհերի և 4,5 միլիոն գերեվարվածների պատճառ, հեռացվեց հրամանատարությունից։ 1939 թվականին, երբ մի առիթով Բուդյոննուն փորձում էին բացատրել գալիք պատերազմում տանկերի կարևորության մասին, նա պատասխանել էր հետևյալ կերպ․
Ջեսիկա Քոքս
Կենսագրություն
2015 թվականին Քոքսը հրատարակել է իր՝ «Վերացրեք ձեր սահմանները» (Disarm Your Limits) անվանումով ինքնակենսագրականը ։ Նույն տարի նկարահանվել է Ջեսիկա Քոքսին նվիրված «Right Footed» փաստագրական ֆիլմը  ։
Ջեսիկա Քոքսը ոգեշնչել է արաբ կին ինժեներ Ռիմ Ալ Մարզուկիին միայն ոտքերով կառավարվող մեքենա ստեղծելու գործում ։
Ջեսիկա Քոքսն ամուսնացած է Պատրիկ Չեմբերլենի հետ ։
Golden Boy
«Golden Boy» (հայերեն՝ Ոսկե տղա), իսրայելական երգ է, որով ներկայացել է Իսրայելը Ավստրիայի մայրաքաղաք Վիեննայում կայանալիք Եվրատեսիլ 2015 երգի մրցույթին։ Երգը կատարում է արմատներով Իսրայելից, Ֆրանսիայում կրթություն ստացած տասնվեցամյա երիտասարդ Նադավ Գուեդժը։ Երգի բառերի հեղինակը և կոմպոզիտորը Դորոն Մեդալիեն է։
Երգը կոտրված սրտով երիտասարդի մասին է, ով ցանկանում է պարի միջոցով մոռանալ իր սիրտը կոտրողին ։
Ծանոթագրություններ
Կատեգորիա:Եվրատեսիլ 2015 երգի մրցույթի երգեր
Ջեսիկա Քոքս
Արտաքին հղումներ
Կատեգորիա:Արիզոնայի համալսարանի շրջանավարտներ Կատեգորիա:Կին օդաչուներ Կատեգորիա:ԱՄՆ-ի օդաչուներ
Սեմյոն Բուդյոննի
Ծանոթագրություններ
Կատեգորիա:Խորհրդային Միության մարշալներ Կատեգորիա:Առաջին համաշխարհային պատերազմի մասնակիցներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Խորհրդային հուշագիրներ Կատեգորիա:Հայրենական մեծ պատերազմի մասնակիցներ Կատեգորիա:ԽՍՀՄ ԳԽ 4-րդ գումարման պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 3-րդ գումարման պատգամավորներ Կատեգորիա:ԽՍՀՄ ԳԽ 1-ին գումարման պատգամավորներ Կատեգորիա:ԽՍՀՄ ԳԽ 2-րդ գումարման պատգամավորներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Կովկասի պաշտպանության համար մեդալակիրներ Կատեգորիա:«Մոսկվայի պաշտպանության համար» մեդալով պարգևատրվածներ Կատեգորիա:ԽՄԿԿ 19-րդ համագումարի պատվիրակներ Կատեգորիա:ԽՄԿԿ 21-րդ համագումարի պատվիրակներ Կատեգորիա:ԽՄԿԿ 22-րդ համագումարի պատվիրակներ Կատեգորիա:ԽՄԿԿ 20-րդ համագումարի պատվիրակներ Կատեգորիա:ԽՄԿԿ 24-րդ համագումարի պատվիրակներ Կատեգորիա:ԽՄԿԿ 23-րդ համագումարի պատվիրակներ Կատեգորիա:Խորհրդային Միության հերոսներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:ԽՍՀՄ քաղաքական գործիչներ Կատեգորիա:ԽՄԿԿ անդամներ Կատեգորիա:Երկրորդ համաշխարհային պատերազմի մասնակիցներ Կատեգորիա:Խորհրդային ռազմական գործիչներ Կատեգորիա:Կարմիր աստղի շքանշանի ասպետներ Կատեգորիա:Լենինյան մրցանակի դափնեկիրներ Կատեգորիա:Ստալինյան մրցանակի դափնեկիրներ Կատեգորիա:Անձինք նամականիշերի վրա
Լե Պյուժոլ
Լե Պյուժոլ (Les Pujols), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևելյան Պամե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09238։
Բնակչություն
Համայնքի բնակչությունը 2008 թվականին կազմում էր 656 մարդ։
Տնտեսություն
2007 թվականի տվյալներով 406 աշխատունակ տարիքի մարդկանցից (15-64 տարեկան) 291-ը տնտեսապես ակտիվ էին, 115-ը անգործունակ (ակտիվության ցուցանիշը 71,7 %, 1999 թվականին եղել է՝ 69,7 %)։ 291 աշխատունակ բնակիչներից 271-ը աշխատում էին (149 տղամարդ և 122 կին), անաշխատանք էին 20-ը (12 տղամարդ և 8 կին)։ 115 անգործունակ մարդկանցից 29-ը աշակերտներ կամ ուսանողներ են, 40-ը թոշակառու, 46-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Լը Պյուշ
Բնակչություն
Համայնքի բնակչությունը 2008 թվականին կազմում էր 30 մարդ։
Տնտեսություն
2007 թվականի տվյալներով 16 աշխատունակ տարիքի մարդկանցից (15-64 տարեկան) 3-ը տնտեսապես ակտիվ էին, 13-ը անգործունակ (ակտիվության ցուցանիշը 18,8 %, 1999 թվականին եղել է՝ 63,6 %)։ 3 աշխատունակ բնակիչներից 3-ը աշխատում էին (1 տղամարդ և 2 կին), անաշխատանք մարդիկ չկային։ 13 անգործունակ մարդկանցից 11-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բլեքի Լոուլես
Բլեքի Լոուլես (Blackie Lowless, ծննդյան անունը՝ Սթիվեն Էդուարդ Դյուրեն (Steven Edward Duren), ), ամերիկացի կիթառահար, ավելի շատ ճանաչված որպես W.A.S.P. ռոք խմբի գլխավոր, ռիթմիկ (նախկինում՝ բաս) կիթառահար։
Վաղ տարիները
Դյուրենը ծնվել է Ֆլորիդայում, բայց մեծացել է ԱՄՆ-ի Նյու Յորք քաղաքում (Սթեյթեն-Այլենդ)։ Նա ստացել է հիմնավոր բողոքական կրթություն, բայց ուներ նաև հրեական արմատներ։ Իսկ բացի հրեական արմատներից, սերում է նաև իռլանդական, ֆրանսիական և բնիկ ամերիկյան նախնիներից։ Դեռ փոքր տարիքից նա աչքի էր ընկնում խուլիգանական արարքներով, հաճախ կռվում էր, ավտոմեքենաներ կոտրում, պատուհանների ապակիներ փշրում։ Բայց միաժամանակ, իր խոսքով՝ պատանի հասակում շատ ակտիվ էր եկեղեցում և կրկին ծնվել էր (այսինքն դարձի էր եկել) 11 տարեկանում՝ կարծես հրաժարվելով նման արարքներից։ Թվում էր, թե ամեն ինչ հարթվել էր, սակայն 13 տարեկանում փողոցային կռվի ժամանակ Դյուրենը դանակի հարված ստացավ։ Դրանից մեկ տարի անց ընդունվեց զինվորական ուսումնարան, բայց այստեղ էլ երկար չմնաց և կես տարի անց հեռացվեց՝ մի ավագ-սերժանտի ծեծի ենթարկելու համար։ Այդպիսով, նա հեռացավ նաև եկեղեցուց՝ հետաքրքրություն ցուցաբերելով գաղտնի հավաքների հանդեպ։ Միայն վերջին տարիներին Դյուրենը վերադարձել է իր քրիստոնեական արմատներին։ Երաժշտության հանդեպ Դյուրենը հետաքրքրություն էր ցուցաբերել դեռ 9 տարեկանից։ Կիթառի հետ ծանոթանալու համար նա պարտական է եղբորը։ Այդ շրջանում նրա վրա, ինչպես մյուս հասակակիցների, մեծ ազդեցություն ուներ Էլվիս Փրեսլին։
Գործունեություն
Իր երաժշտական գործունեությունը Դյուրենը սկսել է Black Rabbit և Orfax Rainbow խմբերի կազմում։ 1975 թվականին, այն բանից հետո, երբ գլեմ-ռոք ժանրին պատկանող New York Dolls խմբի կիթառահար Ջոննի Թանդերը լքեց խումբը Ֆլորիդայում ընթացող հյուրախաղերի կեսից, խումբն անհապաղ սկսեց նոր կիթառահար որոնել՝ կազմակերպելով ցանկացողների կատարողականության լսումներ։ Խմբի երաժիշտները լսեցին նաև Դյուրենին և ընտրեցին նրան, բայց միայն հյուրախաղերի ժամանակահատվածի համար։ Հյուրախաղերից հետո նա մեկնեց Կալիֆորնիա՝ բաս-կիթառահար Արթուր Քեյնի հետ։ Այդ շրջանում Դյուրենը բեմական անուն էր ընտրել Naughty Blackie Nogood-ը։ Մոտ մեկ տարի անց Քեյնը վերադարձավ Նյու Յորք, իսկ Դյուրենը որոշեց մնալ Արևմտյան Լոս Անջելեսում։ 1976 թվականին նա հիմնադրեց Sister խումբը, որի կազմում նվագում էր նաև Ռենդի Փայփերը՝ ապագայում ստեղծվելիք W.A.S.P. խմբի կիթառահարը։ Մոտ 1978 թվականին նրանց միացավ Նիկի Սիքսը (Nikki Sixx)` որպես բաս-կիթառահար և կիթառահար Լիզի Գրեյը Lizzie Grey: Ավելի ուշ միացավ նաև Քրիս Հոլմսը (Chris Holmes): Այդպես ստեղծվեց Sister խումբը։
W.A.S.P.
Sister խմբի ձախողումից հետո՝ 1982 թվականին, Դյուրենը, որ բեմում արդեն հայտնի էր Բլեքի Լոուլես անունով, որոշեց նոր խումբ հավաքել։ Նոր կազմում մեկտեղ հավաքվեցին Բլեքին, Ռենդին, Դոն Կոստան և Թոնի Ռիչարդսը։ Սակայն քիչ ուշ տարաձայնություններ ծագեցին Բլեքիի և Ռենդիի միջև և վերջինս հեռացավ խմբից, ում փոխարեն էլ Բլեքին խումբ հրավիրեց իր հին ծանոթներից Քրիս Հոլմսին։ Այս խումբը հայտնի դարձավ W.A.S.P. անունով և 1982-ի վերջերին սկսեց իր առաջին համերգները։ Հաջորդ տարի կազմակերպված համերգի համար W.A.S.P.-ը կարողացավ վաճառել 3000 տոմս, որ կայացավ «Santa Monica Civic Hall» դահլիճում։ Առաջին իսկ համերգից հետո Բլեքին հեռացրեց Դոն Կոստային՝ չափից դուրս ոչ ադեկվատ պահվածքի պատճառով, որից զայրացել էին խմբի բոլոր մյուս անդամները։ Բլեքին քիչ մտածելուց հետո զանգահարեց Ռենդիին և կրկին հրավիրեց W.A.S.P.։ 1984 թվականին պայմանագիր կնքվեց Capitol Records ընկերության հետ և W.A.S.P. խումբը ձայնագրեց իր առաջին համանուն W.A.S.P. ալբոմը։
Ծանոթագրություններ
Կատեգորիա:Ամերիկացի կիթառահարներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երգիչներ Կատեգորիա:Ամերիկացի կոմպոզիտորներ
Արևելյան Կապ
Արևելյան Կապ (Eastern Cape, Oos-Kaap, Mpuma-Koloni), Հարավաֆրիկյան Հանրապետության նահանգներից մեկը։ Ստեղծվել է 1994 թվականին նախկին Կապի նահանգից, ինչպես նաև իբր անկախ Սիսկեյ և Տրանսկեյ բանտուստաններից։ Այս նահանգը կոսա ժողովրդի հիմնական տարածքն է, որից ծագում են հայտնի բազում հարավաֆրիկացիներ, ներառյալ Աֆրիկյան ազգային կոնգրեսի այնպիսի գործիչները, ինչպիսիք եք ՀԱՀ֊ի նախագահներ Նելսոն Մանդելան և Տաբո Մբեկին (երկուսն էլ ծնվել են այս նահանգում)։
Նահանգում գտնվում է Պորտ Էլիզաբեթ կոնուրբացիան։ Արևելյան Կապի վարչական կենտրոնը Բիշո քաղաքն է։ Խոշոր քաղաքներն են Պորտ Էլիզաբեթը, Իստ Լոնդոնը (մեծ նավահանգիստ), Մախանդա (մինչև 2018 թվականը՝ Գրեհամստաուն)։ Նահանգը մնում է ՀԱՀ֊ի ամենաաղքատներից մեկը, ինչը կապված է, մասնավորապես, նախկին Սիսկեյ և Տրանսկեյ բանտուստաններում կյանքի ծայրահեղ ցածր մակարդակի հետ ։
Մախանդա քաղաքում գտնվում է Հարավային Աֆրիկայի հնագույն և բարձրագույն անգլիկան տաճարը՝ Սուրբ Միքայելի և Սուրբ Գևորգի տաճարը։
Աշխարհագրություն և կլիմա
Արևելյան Կապի նահանգը սահմանակից է Արևմտյան Կապին (արևմուտքում), Հյուսիսային Կապին (հյուսիս֊արևմուտքում), Ֆրի Սթեյթին (հյուսիսում) և Կվազուլու-Նատալին (հյուսիս֊արևելքում), ինչպես նաև Լեսոթոյին (հյուսիսում)։ Հարավում ողողվում է Հնդկական օվկիանոսի ջրերով։
Նահանգի տարածքի մեծ մասը բլրոտ և լեռնոտ է, ամենաբարձր կետը գտնվում է ծովի մակերևույթից 3001 մետր բարձրության վրա։ Կլիման տարբեր է տարածաշրջանից տարածաշրջան, նահանգի արևմուտքին բնորոշ է չոր կլիմա՝ բավականին ցուրտ ձմեռներով և շոգ  ամառներով, ավելի արևելյան շրջաններում կլիման դառնում է ավելի խոնավ և մեղմ. ծովափերին այն դառնում է մերձարևադարձային։ Լեռնային ներքին շրջանները բնութագրվում են ցուրտ ձմեռներով։
Նահանգի խոշորագույն գետերից է Մեծ Կեյը։
Վարչական բաժանում
[[File:Eastern Cape population density map.svg|thumb|Արևելյան Կապի բնակչության խտությունը 1 կմ² համար՝
Նահանգը բաժանվում է քաղաքային երկու շրջանի և վեց գավառի, որոնք ներառում են 31 համայնք։
Տնտեսություն
Պորտ Էլիզաբեթում և Իստ Լոնդոնում զարգացած է ավտոմոբիլային արդյունաբերությունը։ Պորտ Էլիզաբեթում կան այնպիսի ընկերությունների հավաքման գծեր, ինչպիսիք են Ջեներալ Մոթորսը և Volkswagen֊ը, իսկ Իստ Լոնդոնում՝ Daimler֊ի խոշոր գործարանը ։ Պորտ Էլիզաբեթից 20 կմ հեռավորության վրա ներկայումս շինարարության փուլում է գտնվում Կոեգայի խոշոր նավահանգիստը, որը խոստանում է դառնալ տարածաշրջանի զարգացման կարևոր գործոն ։
Կարևոր դեր է խաղում գյուղատնտեսությունը։ Ափի երկայնքով զարգացած է ձկների և կաղամարների արդյունաբերական ձկնորսությունը։
Ծանոթագրություններ
Կատեգորիա:Անգլիախոս երկրներ և տարածքներ Կատեգորիա:1994 հիմնադրված պետություններ և տարածքներ Կատեգորիա:1994 հիմնադրումներ Հարավաֆրիկյան Հանրապետությունում Կատեգորիա:Հարավաֆրիկյան Հանրապետության նահանգներ
Արմելա Առաքելյան
Արմելա Համբարձումի Առաքելյան, խորհրդային հայ դերասանուհի։ ԼՂՀ վաստակավոր արտիստ (2008)։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Վաստակավոր արտիստներ
Դենի Աբս
Դենի Աբս  (Dannie Abse, ), ուելսցի բրիտանացի բանաստեղծ, արձակագիր, դրամատուրգ։ 20-րդ դարի Ուելսի առաջատար գրողներից մեկն է, որի ստեղծագործության մեջ, ըստ Բրիտանական պոեզիայի հիմնադրամի, նկատվում է Ֆիլիպ Լարկինի, Դիլան Թոմասի ազդեցությունը, ինչպես նաև` Էդվարդ Թոմասի ռազմական թեման ։ Բրիտանական կայսրության շքանշանի կոմանդոր (2012 թվական)։
Կենսագրություն
Դենի Աբսը ծնվել է Քարդիֆում (Ուելս), Հարավային Ուելսի մի շարք կինոթատրոնների սեփականատեր Ռուդոլֆ Աբսի ընտանիքում ։ Դենիսը քաղաքական գործիչ Լեո Աբսի և մասնագիտական շրջանակներում հայտնի հոգեվերլուծաբան Ուիլֆրեդ Աբսի կրտսեր եղբայրն է։ Նա սկսել է բժշկություն սովորել Ուելսի քոլեջում, իսկ ավելի ուշ՝ Քինգսի քոլեջում (Լոնդոն)։ Վաղ մանկությունից նա «Կարդիֆ Սիթի» ֆուտբոլային ակումբի կրքոտ երկրպագու էր, ինչը հետագայում արտացոլվել է նրա գրական գործունեության մեջ. ինքն ակտիվորեն զբաղվել է սպորտով։ Երկար ժամանակ, ավելի քան 30 տարի, բանաստեղծության ստեղծումը համատեղել է բժշկական պրակտիկայի հետ։ Նրա առաջին հրատարակությունը՝ «Ամեն կանաչ բանից հետո» ( After Every Green Thing), լույս է տեսել 1949 թվականին։ 1954 թվականին լույս է տեսել նրա ինքնակենսագրական՝ «Ash on a Young Man Sleeve» աշխատանքը։ 1983 թվականից Աբսը հանդիսանում է Թագավորական գրական հասարակության անդամ։
«Collected Poems 1948-1976» նախաբանում Աբսը նշել է, որ նրա բանաստեղծություններն ավելի ու ավելի շատ «հիմնված են իրական փորձի վրա»` և՛ ներքին, և՛ մասնագիտական, և դրանցից շատերը ցույց են տալիս հրեական և ուելսական թեմաների և ավանդույթների հաշտեցումը ։
Բանաստեղծը ստացել է բազմաթիվ գրական մրցանակներ և կրթաթոշակներ։ 1971 և 1987 թվականներին նրան շնորհվել են Ուելսի գեղարվեստի մրցանակներ։ 1989 թվականին ստացել է Ուելսի համալսարանի պատվավոր դոկտորի կոչում։
2005 թվականին ավտովթարի արդյունքում նրա կինը` Ջոանը, մահացել է, իսկ Դեննին վիրավորվել է` կոտրելով կողոսկրը։ Երկու տարի անց նա հուշեր է հրատարակել իր կնոջ մասին, որը դարձել է Ուելսի տարվա գիրքը։ 2009 թվականին Աբսը հրապարակում է իր հավաքած գործերը։ Նույն թվականին նա ստացել է Ուիլֆրեդ Օուեն պոեզիայի մրցանակ։ 2012 թվականին Եղիսաբեթ IIն Աբսին շնորհել է Բրիտանական կայսրության շքանշանի կոմանդորի կոչում` բանաստեղծության և գրականության մեջ իր վաստակի համար։
Դենի Աբսը մահացել է 2014 թվականի սեպտեմբերի 28-ին, 91 տարեկան հասակում։ Աբսի մահախոսականում The Daily Telegraphը գրել է. .
Արտաքին հղումներ
Կատեգորիա:Բրիտանացի բանաստեղծներ Կատեգորիա:Հրեա բանաստեղծներ Կատեգորիա:Բանաստեղծներ այբբենական կարգով
Շտուտգարտ (ֆուտբոլային ակումբ)
Շտուտգարտ (VfB Stuttgart), ֆուտբոլային ակումբ Շտուտգարտից, որը հանդես է գալիս գերմանական Բունդեսլիգայում ։ Հավաքականի մարզահագուստի հիմնական գույներն են համարվում սպիտակը, կարմիրը և սևը։ Ակումբի մարզիչն է գերմանացի Հանես Վոլֆը ։ Տնային խաղերն անցկացնում է Մերսեդես Բենց Արենայում ։
Ներկա կազմ
2017 թվականի սեպտեմբերի 5-ի դրությամբ
(վարձավճարով Վոլֆսբուրգից)
(վարձավճարով Արսենալից)
(վարձավճարով Սպորտինգից)
Արտաքին հղումներ
Կատեգորիա:Գերմանական ֆուտբոլային ակումբներ Կատեգորիա:1893 հիմնադրված ֆուտբոլային ակումբներ
Ներսես Հայրապետյան
Կենսագրություն
Ներսես Վարազդատի Հայրապետյանը ծնվել է 1956 թվականին Երևանում։ 1978 թվականին ավարտել է Երևանի պետական մանկավարժական ինստիտուտը, 1985 թվականին՝ Հայաստանի Գիտությունների ազգային ակադեմիայի ասպիրանտուրան։ 1994–1996 թվականներին գրադարանագիտություն է ուսումնասիրել Իլինոյսի համալսարանում (Ուրբանա-Շամպեյն, ԱՄՆ)։ 1991–2003 թվականներին եղել է Հայաստանի Ազգային գրադարանի փոխտնօրեն։ 1994–2003 թվականներին եղել է Հայաստանի գրադարանային միության հիմնադիր-նախագահ։ 1990-1995 թվականներին եղել է պատգամավորների Երևանի քաղաքային խորհրդի պատգամավոր։ 2003-2022 թվականներին աշխատել է Հայաստանի ամերիկյան դեսպանատանը։ 2022թ. օգոստոսից աշխատում է Հայաստանի ազգային գրադարանում։ Դասավանդում է Խ. Աբովյանի անվան հայկական պետական մանկավարժական համալսարանում։ Զեկուցումներով և դասախոսություններով հանդես է եկել շուրջ 20 միջազգային և տարածաշրջանային գիտաժողովներում։ Համահեղինակությամբ պատրաստել և խմբագրել է Հայկական գրադարանային ասոցիացիայի «Հայկական գրադարան» տարեգրքի (1996-2003թթ.) № 1-7 թողարկումները։ Որպես Հայաստանի գրադարանային միության նախագահ Ներսես Հայրապետյանի նախաձեռնությամբ 2002 թվականի ապրիլից Հայաստանում մեկնարկել և մինչև օրս յուրաքանչյուր տարվա ապրիլին նշվում են ամենամյա Ազգային գրադարանային շաբաթները։ 2021 թվականից առ այսօր «Հայ գրադարանավարների և արխիվագետների միջազգային ասոցիացիայի» գործադիր խորհրդի հիմնադիր անդամ է (International Association of Armenian Librarians and Archivists):
Ծանոթագրություններ
Կատեգորիա:Հայ գրադարանավարներ Կատեգորիա:Երևան քաղաքում ծնվածներ Կատեգորիա:ՀՊՄՀ շրջանավարտներ Կատեգորիա:Հայ մատենագետներ
Նիաս
Նիասը (ինդոնեզերեն. Pulau Nias, Nias նիասերեն. Tanö Tani) կղզի է, որը գտնվում է Ինդոնեզիայի Սումատրա քաղաքի արևմտյան ափերից դուրս։ Նիասը նաև այն կղզեխմբի անունն է (Kepulauan Nias), որը կղզու կենտրոնում է, այն իր մեջ հարավ-արևելքից ներառում է Բաթու կղզիները և փոքր Հինակո կղզիներ դեպի արևմուտքից։Նիաս կղզին ընդգրկում է 5,121.3 կմ2 տարածք (1,977.3 քմ) (ներառյալ փոքր օֆշորային կղզիները):Այն հիմնականում ցածրադիր տարածք է, որը բարձրանում է ծովի մակարդակից 800 մ (2,600 ֆուտ) բարձրության վրա։ 2010 թ. մարդահամարի ընթացքում այստեղ կղզում (ներառյալ Բաթու կղզիներն ու փոքր օֆշորային կղզիները) 756338 բնակիչ կար իսկ 2015 թվականի մարդահամարի ժամանակ սա հասել էր 798.506-ի ։
Աշխարհագրություն
Այն տեղակայված է կղզիների մի շղթայում, որը զուգահեռ է Սումատրայի արևմտյան ափին։Այն տեղակայված է կղզիների մի շղթայում, որը զուգահեռ է Սումաթրայի արևմտյան ափին։ Սիմյոլուեն գտնվում է հյուսիս-արևմուտքից մոտ 140 կմ (87 մղոն), իսկ Բաթու կղզիները (որոնք համարվում են որպես Նիասի մաս և ունեն էթնիկորեն նման բնակչություն) գտնվում են մոտ 80 կմ (50 մղոն)հարավ-արևելք:Այս շղթան, դուրս է գալիս Նուսա-Տենգգարի մակերեւույթից, Սումբա եւ Թիմոր Լեռնային կղզիներով,զոնդային խոռոչի ենթաբաժանման գոտու երկայնքով հասնում է Հարավային Սումատրայի ավազանի ճակատային եզր։
Կառավարում
Նիասը Սումատրայի քաղաքներից դուրս ամենամեծ կղզիներից է, որոնք մաս են կազմում Հյուսիսային Սումատրա գավառին։Այս կղզեխումբը բաղկացած է 131 կղզուց, որոնցից ամենամեծը Նիաս կղզին է։ Այս շրջանի բնակչությունը 2010 թվականի մարդահամարի հաշվով կազմում էր 756,762 բնակիչ, այդ թվում ՝ Օնո Նեյը (կղզու բնիկ բնակիչները), Մալայները, Բաթակները և Չինացիները,իսկ 2014 թվականի հունվարին բնակչությունը աճել էր մինչև 788.132 : Մինչև 2003 թվականը Նիասը մի վարչական շրջան էր, որը ընդգրկում էր Հյուսիսային Սումատրա նահանգի մի մասը՝ ամբողջ կղզին։ 2003-ին այն բաժանվեց երկու մասերի ՝ Նիասի և Նիաս Սելատանի (Հարավային Նիաս) ։ Հետագայում կղզին բաժանվեց ևս մեկով՝ ստեղծելով ևս երկու առանձին մասեր՝ նախկին Նիասի շրջանի մասերից ՝ Նիաս Բարատ (Արևմտյան Նիաս) և Նիաս Ուտարա (Հյուսիսային Նիաս), և Գյունունսիտոլիի ՝ որպես չորսից անկախ ինքնավար քաղաք։Գյունունցիտոլին շարունակում է մնալ ամբողջ կղզու բիզնես կենտրոնը։ Թելուկ Դալամը՝ Նիաս Սելաթան Ռեգնյուսի մայրաքաղաքն է, Նիաս Ուտարա Ռենտգենիայինը՝ Լաթուն, Նիաս Բարատ Լահեմինը և Նիաս Ռենգենսինը՝ Գիդուն  ։
Հյուսիսային Սումատրայի օրենսդրական խորհրդի բոլոր կողմերը պայմանավորվել են Նիաս կղզու նահանգի ստեղծման համար (բաղկացած է Նիաս, Նիաս Սելատան, Նիաս Ուտարա և Նիաս Բարատ շրջաններից և Գյունունցիտոլիի քաղաքապետարանից):Այն հավանության է արժանացել 2011 թ. Մայիսի 2-ին կայացած տարածաշրջանային լիագումար նիստում, բայց դեռ սպասում է հաստատման Կենտրոնական կառավարության կողմից, որը դեռևս չի հաստատել լրացուցիչ նահանգների համար նախատեսված մեծ մտահաղացումը:Նոր նահանգն այդպիսով ծածկելու էր Նիաս Ռեժնիի նույնքան տարածք,որքան վերջինիս բաժանումն էր 2003 թ.–ին։
Մշակույթ
Նիասի առաջին նախնիները եղել են Ավստրալիալանեզոիդներ Հոա Բին-ից 10 000 տարի առաջ եւ հետո Թայվանից եկած ավելի առաջադեմ Ավստրոնեզիացիներ, որոնք փոխեցին Ավստրոմելանեզոիդների գոյությունը ։ Կղզու անունը բխում է կղզիաբնակների իրենց նկարագրելու համար օգտագործված բառից, niha («մարդկային») ։
Մեկուսացված Նիաս կղզիների շրջանը նախապատմությունից սկսած առևտուր է անում այլ մշակույթների, այլ կղզիների և նույնիսկ Ասիա մայրցամաքի հետ։ Որոշ պատմաբաններ և հնագետներ տեղական մշակույթը վկայակոչել են որպես գոյություն ունեցող Մեգալիտական մշակույթներից մնացած մի մաս:Թեև այս տեսակետը բուռն քննարկման է ենթարկվում, կասկած չկա, որ Նիասի հարաբերական աշխարհագրական մեկուսացումը ստեղծեց յուրօրինակ մշակույթ։
Նիասը առավել հայտնի է իր փառատոների և տոնակատարությունների բազմազանությամբ։ Առավել հայտնի իրադարձությունները War D Dance- ն է, որը պարբերաբար կատարվում է զբոսաշրջիկների համար և Stone Jumping- ը ՝ տղամարդկային ծես, որը ներառում է երիտասարդների ցատկ ավելի քան երկու մետր քարե աշտարակներով դեպի իրենց ճակատագիրը։ Անցյալում քարե տախտակի վերին մասը ծածկված էր բծերով և սուր մատնանշված բամբուկով։ Նիասի երաժշտությունը, որը կատարվում է հիմնականում կանանց կողմից, ամբողջ աշխարհում նշվում է իր անսանձ գեղեցկության համար։
Գունգունսիտոլին Նիասի միակ թանգարանի ՝ Պուսակա Նիասի (Նիաս ժառանգություն հիմնադրամ) տունն է, րտեղ կան ավելի քան 6000 անուն առարկաներ, որոնք առնչվում են Նիասի մշակութային ժառանգության հետ:Թանգարանի համար վերջերս կառուցվել էր նոր շենք և բարելավվել է դրանց պահեստներն ու ցուցահանդեսները,որոնք ավերվել էին  2004 թվականի երկրաշարժի և ցունամիի հետևանքով։
Թանգարանին ինչ-որ վնասներ են հասցվել,ավերելով հիմքերն ու հավաքածուները, բայց թանգարանի աշխատակիցները աշխատում են վերականգնել թանգարանը այս ավերիչ իրադարձության հետևանքներից ։
Գերիշխող կրոնը բողոքական քրիստոնեությունն է։Յոթ Նիասներից վեցը բողոքականներ են։Մնացածները հավասարաչափ բաժանված են մուսուլմանների (հիմնականում Ինդոնեզիայի այլ տեղերից ներգաղթյալների) և կաթոլիկների միջև։ Այնուամենայնիվ, քրիստոնեությանը կամ իսլամին հավատարիմ մնալը դեռևս խորհրդանշական է. Նիասը մինչ օրս շարունակում է տոնել սեփական բնիկ մշակույթն ու ավանդույթները ՝ որպես հոգևոր արտահայտման առաջնային ձև։
Նիասի բնակիչները կառուցում են Օմո Հադայի տները զանգվածային երկաթյա սյուների վրա, բարձրահարկ տանիքներով։
Նիասը ոչ միայն եզակի մարդկային մշակույթ է, այլև էնդեմիկ կենդանական աշխարհ, որը տարբերվում է Հյուսիսային Սումատրայի այլ տարածքներից, քանի որ կղզու հեռավոր գտնվելու վայրը Սումատրաից առանձնացված է։
Տրանսպորտ
Նիաս հասնելու համար շաբաթը մեկ նավ կա Ջակարտայից Գունունսիտոլի,ամեն օր լաստանավեր կային Սիբոլգայից մինչև Գյունունգսիտոլի, Թելուկ Դալամ կամ Լահեվա, նախքան Ասիայի ֆինանսական ճգնաժամը հարվածեց Ինդոնեզիային, ամեն օր թռիչք էր տեղի ունենում Մեդանից դեպի Գյունունսիտոլի։ Դա ավելի հազվադեպ դարձավ ճգնաժամի հետևանքով։
1998-ի բարեփոխումներից ի վեր, այնուամենայնիվ, տրանսպորտային կապերը դեպի կղզի և կղզուց դուրս վատթարացել են:Ներքին ճանապարհային համակարգը շատ վատ վիճակում է։ Արտաքինից օդային և լաստանավային կապերը հուսալի չեն:Գոյություն ունեն երկու լաստանավային ուղիներ (Գունունսիտոլի և Տելուկ Դալամ) և օդանավակայան (Բինակա, Գունունսիտոլի հարևանությամբ) կղզում, սպասարկվում էին հիմնականում Սիբոլգայից և Մեդանից համապատասխանաբար։Այնուամենայնիվ, տեղական լաստանավային ընկերությունները պարբերաբար դուրս են գալիս գործերից (կամ նրանց նավերը խորտակվում են), այնպես որ ցանկացած պահի կարող է միայն մեկ ուղի ակտիվ լինել:2005 թ.-ի երկրաշարժից ի վեր տրանսպորտը բարելավվել է `վերականգնելու և վերականգնողական ջանքերի ճանապարհորդական կարիքների ավելացուման շնորհիվ։Wings Air- ը և Manunggal Air- ը ավիաընկերություններ են, որոնք թռչում են դեպի Գունունսիտոլի։
Ազգային դրոշով փոխադրող Գարուդա Ինդոնեզիան 2018 թվականի նոյեմբերի 15-ից նախատեսվում էր գործարկել նոր ծառայություն Ջակարտայից Նիաս ՝ Հյուսիսային Սումատրա:Այս ուղիղ թռիչքը հնարավորություն է տալիս ճանապարհորդներին այցելել Ռեգենիայի մայրաքաղաք Գյունունգ Սիտոլի։ Օգտագործելով CRJ Bombardier 1000 Next-Gen- ը, որը կարող է տեղավորել 96 ուղևոր, երթուղին գործում է շաբաթական երեք անգամ ՝ երեքշաբթի, հինգշաբթի և շաբաթ օրերին ։
Զբոսաշրջություն
Նիասը 1960-ականների հանրահայտ Հիփի արահետի մաս էր կազմում, մասնավորապես, աչքի էր ընկած սերֆերների կողմից, ինչը հարևան է համարվում Բալիին։ Այն անցյալում, մասնավորապես, 1998-ին Ինդոնեզիայի Բարեփոխումների Շարժումից առաջ մի շարք միջազգային սերֆինգի մրցումների վայր էր:Չնայած անցյալում Նիասում ճամփորդության զարգացմանը, Նիասում միջազգային ճամփորդությունը դանդաղել է հատկապես (բայց ոչ հատուկ) վերջին երկրաշարժերի պատճառով :Սակայն իրավիճակը կամաց-կամաց փոխվում է ։
2004 և 2005 թվականների ցունամիներ և երկրաշարժեր
2004 թվականի դեկտեմբերի 26-ին Հնդկական օվկիանոսում տեղի ունեցավ երկրաշարժ կղզուց մի քանի կիլոմետր դեպի հյուսիս ՝ ստեղծելով ցունամիներ 10 մետր բարձրության վրա (33 մետր)։ 122 մարդ և հարյուրավոր այլ անօթևաններ զոհվեց։
2005 թ. Մարտի 28-ին կղզուն կրկին հարվածեց 2005-ի Նիաս-Սիմուլու երկրաշարժը, որը, նախապես, ենթադրվում էր, որ 2004-ի երկրաշարժի հետևանքն էր, բայց այժմ համարվում է որպես Ինդոնեզիայում գրանցված և երկրորդ ամենաուժեղ երկրաշարժը, որը երբևէ գրանցվել է Ինդոնեզիայում և գրանցվել է ամբողջ աշխարհի լավագույն տասնյակում 1900 թվականից ի վեր ։ ռնվազն 800 մարդ զոհվել է, ավելի քան 2000 զոհի հավանականություն կա։ Հարյուրավոր շենքեր տապալվեցին, և հազարավոր մարդիկ անօթևան դարձան։ 2007-ին ՝ երկրաշարժից գրեթե երկու տարի անց, Նիասի ամբողջ ճամբարներում ապրում էին տասնյակ հազարավոր ներքին տեղահանվածներ։
Նիասի ափը զգալիորեն փոխվել է ցունամիի և երկրաշարժի հետևանքով ։Որոշ շրջաններում ափերը տեղափոխվել են ավելի քան 50 մ (160 ոտնաչափ) դեպի ցամաք։ Այլ տարածքներում, բացի այդ, 100 մ (330 ֆտ) տարածք։
Երկրաշարժից հետո միջազգային օգնության շատ գործակալություններ անցան օգնություն վերականգնման և վերականգնման ջանքերին։ Oxfam, International Aid, Giving Children Hope, Save the Children Fund, World Vision Նիասում ներկայացված միջազգային մի շարք հասարակական կազմակերպություններից են։
Ծանոթագրություններ
Կատեգորիա:Ինդոնեզիայի կղզիներ Կատեգորիա:Հնդկական օվկիանոսի կղզիներ Կատեգորիա:Կղզիներ այբբենական կարգով Կատեգորիա:Մալայան կղզեխումբ
Հովտաշատ
Հովտաշատ (նախկին անվանումը` Մեհմանդար), գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից մոտ 8 կմ հյուսիս-արևելք, մարզկենտրոն Արտաշատ 32 կմ հեռավորության վրա։ Վերանվանվել է Հովտաշատ 1978 թվականի հունվարի 25-ին ։